Publication: Magyar Közlöny
Issue: MK-1999-112 (Year: 1999, Number: 112)
Era: 1990-2004
Section: a 277/1997. (XII. 22.) Korm. rendelethez]
Paragraph Index: 193

c) az, aki a továbbképzés szervezőjével munkaviszonyban, közalkalmazotti jogviszonyban áll. IV. Rész BÍRÁLATI SZEMPONTOK A PEDAGÓGUS-TOVÁBBKÉPZÉSI PROGRAMOK ÉRTÉKELÉSÉHEZ A program tartalmi kidolgozottságának foka (A kidolgozottság vizsgálata elsősorban a kérelem űrlap kérdéseire adott válaszok érthetőségét, kifejtettségét, egyértelműségét vizsgálja.) Kritériumok 1.1. A program megnevezésének (2.1.) pontossága: A program megnevezése (2.1.) egyértelműen utal a képzés tartalmára (3.). 1.2. A továbbképzés célcsoportja (2.4.) és a fejleszteni kívánt munkakör (2.3.) meghatározása: A kérelem egyértelműen megnevezi a képzés célcsoportját, valamint a pedagógus-munkakör(öke)t, beosztásokat, funkciókat. 1.3. A továbbképzés céljának (2.2.) megfelelő kifejtése: A továbbképzés célja (2.2.) kifejezi azt a sajátos többletet, hozzáadott értéket, amivel a tanfolyam tartalmi követelményeinek teljesítése esetén a résztvevők rendelkezni fognak. 1.4. A továbbképzés tartalmi követelményeinek (2.7.) megfelelő kifejtése: A továbbképzés tartalmi követelményei konkrétan és egyértelműen megfogalmazzák a továbbképzés elvárható eredményeit, azon ismereteket, tudást, képességeket, melyekről a résztvevőnek a képzés végén számot kell adnia. 1.5. A teljes program lebonyolításához szükséges személyi feltételek (3.2.) pontos meghatározása: A kérelem tantervi egységenként egyértelműen és teljeskörűen meghatározza a tanulás szakmai segítőivel, a tanulási folyamat segítőivel és a képzésben további közreműködőkkel szemben elvárt szakmai, képzettségi és gyakorlati követelményeket. 1.6. A teljes program megvalósításához szükséges általános tárgyi feltételek (3.3.) megfelelő kifejtése: A kérelem egyértelműen meghatározza a képzés kivitelezéséhez szükséges általános tárgyi feltételeket. A kérelem egyértelművé teszi, hogy mely tárgyi feltételeket biztosítja az alapító, melyeket az indító, és melyeket a résztvevők. 1.7. A program kidolgozottsága: A továbbképzés tantervi egységei kifejtése és a tananyag kidolgozottsága alapján a program egyértelműen kivitelezhető, egyértelmű útmutatás adható a résztvevők tanulási útjához. 1.8. A részletes tematikában (programcsomagban) bemutatott tantervi egységek egymásra épülése: Az egyes tantervi egységek tartalmi egymásra épülése egyértelmű. Egyértelműen kiderül, hogy a program mennyi időt és milyen formában szán a résztvevők tanulásának támogatására. 1.9. A részletes tematikában (programcsomagban) a tantervi egységekhez rendelt ellenőrzési módok és értékelési szempontok megfelelő kifejtése: A továbbképzés ellenőrzési módjai és értékelési szempontjai egyértelműek és a megvalósításhoz megfelelően kidolgozottak. 1.10. A továbbképzésen elsajátított ismeretek és készségek ellenőrzési módjának (2.8.) megfelelő kifejtése: A továbbképzésen tanult ismeretek és készségek ellenőrzési módjai (2.8.) kifejtése egyértelmű. A továbbképzésen elsajátított ismeretek és készségek ellenőrzési módjai (2.8.) pontosan értelmezhetők. 1.11. A továbbképzés teljesítésének formai követelményei megfelelő kifejtése: A részletes tematikában (programcsomagban) a továbbképzés teljesítésének formai követelményei egyértelműek és részletezettek. 1999/112. szám 1.12. A minőségbiztosítási kötelezettségek és tevékenységek (4.) megfelelő kifejtése: A kérelem egyértelműen megnevezi és kifejti a minőségbiztosítási tevékenységek szempontjaira, eljárásaira, folyamataira, eszközeire vonatkozó alapítói igényeket (4.2., 4.3., 4.4., 4.5.). A program vizsgálata a célnak való megfelelés szempontjából (A cél összevetése a részletes tartalmi követelményekkel és az alapító által megadott adatokkal.) Kritériumok 2.1. A továbbképzés tartalmi követelményei (2.7.) koherensek a továbbképzés céljával (2.2.): A program megfogalmazott céljai és a tartalmi követelmények világosak és egymásnak megfeleltethetők. 2.2. A továbbképzés céljának (2.2.) a továbbképzés célcsoportjának (2.4.) és a megnevezett munkaköröknek (2.3.), valamint a megnevezett iskolatípusnak és évfolyamoknak (2.10.) és a megjelölt tantervi kapcsolódásnak (2.11.) a koherenciája: A továbbképzés célja (2.2.) illeszkedik a továbbképzés célcsoportjához (2.4.). A továbbképzés célja (2.2.) illeszkedik a megnevezett munkakörökhöz (2.3.), beosztásokhoz. A továbbképzés célja (2.2.) illeszkedik a megnevezett iskolatípushoz, évfolyamokhoz (2.10.) és a megjelölt tantervi kapcsolódáshoz (2.11.). A továbbképzés célcsoportja (2.4.) és a megnevezett munkakörök (2.3.) illeszkednek a választott iskolatípushoz, évfolyamokhoz (2.10.) és a megjelölt tantervi kapcsolódáshoz (2.11.). 2.3. A program tartalmának rövid ismertetése (5.) koherens a továbbképzés céljával (2.2.). A program rövid tartalmi ismertetése (5.) megfelel a program céljának (2.2.). A program vizsgálata a követelményeknek való megfelelés szempontjából (A vizsgálat összeveti a program megvalósításának összes fontos elemét az elérendő tartalmi követelményekkel, külön hangsúlyt fektetve az eredményes tanulás támogatására.) Kritériumok 3.1. A továbbképzés célcsoportjának (2.4.), a jelentkezés feltételeinek (2.5.) és a továbbképzés összóraszámának (2.6.) meghatározása koherens a továbbképzés tartalmi követelményeivel (2.7.). A továbbképzés célcsoportja (2.4.) megfeleltethető a továbbképzés tartalmi követelményeinek (2.7.). A jelentkezés feltételei (2.5.) és a továbbképzés összóraszáma illeszkednek a továbbképzés tartalmi követelményeihez (2.7.). A jelentkezés feltételei (2.5.) illeszkednek a célcsoporthoz (2.4.). 3.2. A részletes tematika (programcsomag) koherens a továbbképzés tartalmi követelményeivel (2.7.). A tantervi egységek tartalmi kifejtése részenként és egészében összeegyeztethető a továbbképzés tartalmi követelményeivel (2.7.). 3.3. A részletes tematika (programcsomag) bemutatott módszerek, munkaformák koherensek a továbbképzés tartalmi követelményeivel (2.7.). Az ajánlott módszerekkel a képzés tartalmi követelményei teljesíthetőek. 3.4. Az eredményes tanulás támogatásának módszerei (programcsomag). A kérelem feltünteti a résztvevők eredményes tanulását segítő formákat, eszközöket, módszereket (programcsomag), ezek eszközrendszere a tartalmi követelmények (2.7.) teljesítéséhez megfelelő segítséget nyújt. A módszerek és munkaformák (programcsomag) a tartalmi követelményekhez (2.7.) mérten megfelelő arányban biztosítanak tanulást segítő gyakorlatokat, tevékenységet a tanultak elsajátítására. 3.5. Az értékelés koherens a követelményekkel. A továbbképzésen elsajátított ismeretek és készségek számonkérésének módja (2.8.) megfeleltethető a részletes tematikában (programcsomagban) leírtaknak és a továbbképzés tartalmi követelményeinek (2.7.). A részletes tematikában (programcsomagban) a tantervi egységhez rendelt ellenőrzési-értékelési tevékenységek harmonizálnak egymással és a továbbképzés tartalmi követelményeivel (2.7.). A részletes tematika (programcsomag) belső és külső összhangja [Az akkreditációs vizsgálat a részletes tematika (programcsomag) kérelem űrlapban jelzett három fő területének (1) a résztvevők számára kidolgozott tanulási út és feltételrendszere, (2) a tananyag tartalmi, strukturális felépítése és segédeszközei, és (3) a tanulási utat segítők kompetenciáinak és szerepének vizsgálatára terjed ki. A részletes tematika (programcsomag) külső koherencia elemzése, valamint a belső koherencia vizsgálata arra terjed ki, hogy a megadott információk alapján a részletes tematikában (programcsomagban) bemutatott tantervi egységek megvalósíthatók-e.] Kritériumok 4.1. A részletes tematika (programcsomag) koherens a képzés tartalmi terület szerinti besorolásával (2.9.), a megjelölt iskolatípussal, évfolyamokkal (2.10.) és a tantervi kapcsolódással (2.11.). 1999/112. szám A kérelmező a képzés résztémáinak tartalmi kifejtése alapján megfelelően határozta meg a képzés tartalmi területeit, az iskolatípust, az évfolyamokat és a tantervi kapcsolódást. 4.2. A részletes tematikában (programcsomagban) bemutatott módszerek munkaformák, segédletek koherensek a továbbképzés célcsoportjával (2.4.). A választott módszerek, segédletek a célcsoport képzésére alkalmasak. A segédlet megfelelő mennyiségű ahhoz, hogy a program követelményeit a résztvevők teljesíteni tudják. Az alapító biztosítja, hogy a segédletek felhasználásához a szükséges médiák minden résztvevő számára egyaránt rendelkezésre álljanak. 4.3. A részletes tematikában (programcsomagban) a módszerek, munkaformák és a feltüntetett óraszámok megfeleltethetők a továbbképzésben indítható csoport létszámával (2.12.) és a továbbképzés összóraszámával (2.6.). Az alkalmazott módszerek kiválasztásánál figyelembe vették a meghatározott csoportlétszámot. A csoportlétszám változásait követi a módszerek változása. 4.4. A részletes tematikában (programcsomagban) a tantervi egységekhez rendelt módszerek, munkaformák, időkeretek koherensek a kapcsolódó tantervi egység tartalmi kifejtésével és a program tartalmának rövid összefoglalásával (5.). Az egyes modulok módszerei, munkaformái, időkeretei összhangban vannak az adott tantervi egység tartalmával. 4.5. Az értékelés és a részletes tematika (programcsomag) koherenciája: A részletes tematikában (programcsomagban) bemutatott a tantervi egységhez rendelt ellenőrzési-értékelési tevékenységeik külön-külön és együttesen koherensek a tananyag tartalmi kifejtésével és a program rövid tartalmi összefoglalásával (5.). 4.6. A résztvevők számára a részletes tematikában (programcsomagban) meghatározott segédeszközök, taneszközök koherensek a tananyag részletes tartalmi kifejtésével. A résztvevők számára meghatározott segédeszközök, taneszközök tartalmilag illeszkednek a továbbképzés tantervi egységeinek tartalmához. 4.7. A részletes tematikában (programcsomagban) a résztvevők számára meghatározott segédeszközök, taneszközök és egyéb tárgyi eszközök koherensek a tananyag által ajánlott módszerekkel, munkaformákkal. A résztvevők számára meghatározott segédeszközök, taneszközök és egyéb tárgyi eszközök (programcsomag) egységet alkotnak, illeszkednek a továbbképzés tantervi egységeinek módszereihez, munkaformáihoz. 4.8. A továbbképzés célcsoportja (2.4.), a jelentkezés feltételei (2.5.) koherensek a programcsomagban megadott segédeszközökkel, taneszközökkel és egyéb tárgyi eszközökkel. A továbbképzés megadott segédeszközei, taneszközei és egyéb tárgyi eszközök tantervi egységenként/modulonként segédletei harmonizálnak a program bemeneti követelményeivel — célcsoport (2.4.), a felvétel feltételei (2.5.). 4.9. A teljes program lebonyolításához szükséges személyi feltételek (3.2.) koherensek a továbbképzés céljával (2.2.) és a továbbképzés tartalmával (programcsomag, 5.), módszerekkel, munkaformákkal, segédeszközökkel, taneszközökkel. A teljes program lebonyolításához meghatározott személyi feltételek alkalmasak a képzés céljának teljesítésére, módszereinek, munkaformáinak használatára, valamint a tartalom közvetítésére. 4.10. A teljes program lebonyolításához szükséges tárgyi feltételek (3.3.) koherensek a továbbképzés céljával (2.2.), a továbbképzés tartalmával (3.1., 5.) és a módszerekkel, munkaformákkal, segédeszközökkel, taneszközökkel (programcsomag). A teljes program lebonyolításához meghatározott tárgyi feltételek kielégítők a képzés céljának teljesüléséhez. A teljes program lebonyolításához meghatározott tárgyi feltételek kielégítők a képzés tartalmának teljesüléséhez. A teljes program lebonyolításához meghatározott tárgyi feltételek kielégítők a képzés módszereinek, munkaformáinak megvalósításához. 4.11. Az értékelés belső koherenciája: A továbbképzés egészének értékelési tevékenységei (2.8.) teljes mértékben illeszkednek a tananyagban a tantervi egységekhez rendelt ellenőrzési módokhoz és értékelési szempontokhoz. 4.12. Az értékelés koherenciája a tantervi egységekben leírt módszerekkel, óraszámokkal: A részletes tematikában (programcsomagban) a tantervi egységek ellenőrzési módjai és értékelési szempontjai együttesen és külön-külön is koherensek a továbbképzés tantervi egységei megvalósításánál alkalmazott módszerekkel, munkaformákkal. A minőségbiztosítási kötelezettségek és tevékenységek megfelelése (A kérelem meghatározza azokat a legfontosabb információterületeket, amelyekről az alapítónak — az indító segítségével — folyamatosan visszajelzéseket kell gyűjtenie a résztvevők köréből. Az akkreditáció azt vizsgálja, hogy a választott minőségbiztosítási eszközök és eljárások mennyiben garantálják a folyamatos és szervezett javítást.) Kritériumok 5.1. Az Alapító által választott minőségbiztosítási eszközök (4.2.) megfelelősége: A választott eszközök biztosítják a minőségügyi tevékenységek objektivitását. 1999/112. szám A választott eszközök alkalmasak a visszacsatolásra, a legszükségesebb információk begyűjtésére. 5.2. A minőségbiztosítási tevékenység eljárásrendjének (4.3.) biztosítása: A minőségügyi tevékenységek egymással összhangban vannak. A programalapító számára a bemutatott eljárás megvalósulása esetén biztosított a visszacsatolás beépítése a programfejlesztésbe, bárki legyen is a program megvalósítója.

Source: https://magyarkozlony.hu/hivatalos-lapok/a771acf5d6afa1d9536e365f4f9007fb01444cba/dokumentumok/5fbc903d091b1ddcf63b12e5bfe215b0003de1a0/letoltes